இதில், மொத்தமுள்ள 36 இடங்களில், அண்டை மாநிலங்களான ஆந்திரா, தெலுங்கானா முதல் இரு இடங்களையும், குஜராத் 3-வது இடத்தையும், சத்தீஸ்கர் 4-வது இடத்தையும், மத்தியபிரதேசம் 5-வது இடத்தையும், அரியானா 6-வது இடத்தையும் பெற்றுள்ளன. முதல் 7 இடங்களில், 5 இடங்கள் பா.ஜ.க. ஆளும் மாநிலங்கள் பெற்றுள்ளன. கடந்த ஆண்டு 12-வது இடத்திலிருந்த தமிழ்நாடு, பரிதாபமாக 18-வது இடத்திற்கு தள்ளப்பட்டுள்ளது. உலகவங்கி அறிக்கைப்படி, தொழில் தொடங்க உகந்த 17 பெருநகரங்களில், சென்னை 15-வது இடத்தில் இருக்கிறது. தமிழ்நாடு, இமாசலபிரதேசம், டெல்லி மாநிலங்களின் தொழில் சீர்திருத்த நடைமுறைகளில் வேகம்வேண்டும் என்று அறிக்கையில் கூறப்பட்டுள்ளது. தொழில் தொடங்குவதற்கான உகந்த சூழ்நிலையில்தான் தமிழ்நாடு முன்னேற்றத்தை காணவில்லையென்றால், வேளாண் விளைபொருட்கள் விற்பனை மற்றும் கூட்டுறவு சட்டங்களின் பிரிவுகளை அமல்படுத்துவது தொடர்பான வேளாண் வளர்ச்சியிலும் Ôநிதி அயோக்Õ மேற்கொண்ட ஆய்வில் முதல் 10 இடங்களில் தமிழ்நாடு இல்லை. மொத்த மாநிலங்களில் 20-வது இடத்திற்கு தள்ளப்பட்டுள்ளது மிகவும் கவலைக்குரியதாக இருக்கிறது.